З красавіка 2017 г. польскія калегі публічна сачылі за перамяшчэннямі белага бусла з дапамогай менавіта падобнага лоджэра GPS GSM. Бусел атрымаў мянушку Кайтэк (Kajtеk), бяспечна адляцеў на зімоўку ў Афрыку і 1 лютага гэтага году пачаў свой шлях на поўнач - праз 10 дзён даляцеў да Судана, дзе адпачываў у даліне т.зв. Блакітнага Нілу. З незразумелай прычыны бусел заставаўся амаль у тым жа месцы ажно да 26 красавіка, пералятаючы на невялікую адлегласць да 25 км навокал. Тады ж была атрымана і апошняя смс-ка з каардынатамі месцазнаходжання птушкі.